98/375/YUTP: Yhteinen toiminta, 8 päivältä kesäkuuta 1998 jonka neuvosto on hyväksynyt Euroopan unionista tehdyn sopimuksen J.3 artiklan perusteella Jugoslavian liittotasavallasta vastaavan Euroopan unionin erikoisedustajan nimittämisestä



Virallinen lehti nro L 165 , 10/06/1998 s. 0002 - 0003



YHTEINEN TOIMINTA, 8 päivältä kesäkuuta 1998 jonka neuvosto on hyväksynyt Euroopan unionista tehdyn sopimuksen J.3 artiklan perusteella Jugoslavian liittotasavallasta vastaavan Euroopan unionin erikoisedustajan nimittämisestä (98/375/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon 16 ja 17 päivänä kesäkuuta 1997 Amsterdamissa kokoontuneen Eurooppaneuvoston päätelmät Jugoslavian liittotasavallasta, sekä katsoo, että neuvosto hyväksyi 29 päivänä huhtikuuta 1997 päätelmät ehdollisuuden soveltamisesta johdonmukaisen EU:n strategian kehittämiseksi suhteissa niihin Kaakkois-Euroopan maihin, joita assosiaatiosopimus ei yhdistä Euroopan unioniin, neuvosto hyväksyi 19 päivänä maaliskuuta 1998 päätelmät Felipe Gonzálezin nimittämisestä Euroopan unionin erikoisedustajaksi tehostaakseen EU:n panosta Jugoslavian liittotasavallan ongelmien ratkaisemiseksi, neuvosto totesi 25 päivänä toukokuuta 1998 hyväksytyissä päätelmissään, että olisi hyväksyttävä Gonzálezin tehtävää koskeva yhteinen toiminta, ja Euroopan unionin erikoisedustaja toimii tiiviissä yhteistyössä ja yhdessä ETYJ:in puheenjohtajan kanssa kansainvälisten toimien johdonmukaisuuden lisäämiseksi autettaessa Jugoslavian liittotasavaltaa edistämään demokraattisista uudistuksista käytävää maan sisäistä vuoropuhelua, ON HYVÄKSYNYT TÄMÄN YHTEISEN TOIMINNAN: 1 artikla Nimitetään Felipe González Jugoslavian liittotasavallasta vastaavaksi EU:n erikoisedustajaksi 31 päivänä joulukuuta 1998 päättyväksi kaudeksi. Neuvosto voi tarvittaessa ennen valtuutuksen päättymistä tarkastella uudelleen EU:n erikoisedustajan valtuutuksen sisältöä ja kestoa mukaan lukien hallintoa ja rahoitusta koskevat näkökohdat. 2 artikla EU:n erikoisedustajan tehtävänä on edistää Euroopan unionin tehokasta osallistumista Jugoslavia liittotasavallan ongelmien ratkaisemiseen ja käsitellä Jugoslavian liittotasavallan tulevia suhteita Euroopan unioniin ja sen osallistumista ETYJ:iin sekä näihin liittyviä asioita. EU:n erikoisedustaja hoitaa tehtäväänsä puheenjohtajavaltion johdolla ja tarvittaessa yhteistyössä komission kanssa. EU:n erikoisedustaja saa ohjeensa puheenjohtajavaltiolta ja raportoi tämän nimissä neuvostolle säännöllisesti ja kun siihen on aihetta. 3 artikla 1. EU:n erkoisedustajan tehtäviin liittyviä kustannuksia varten Euroopan yhteisöjen talousarvioon varataan 1 miljoonan ecun määräraha yhteisen toiminnan hyväksymispäivästä alkaen. 2. Edellä 1 kohdassa mainitulla määrällä rahoitettavia menoja hallinnoidaan yleiseen talousarvioon sovellettavien Euroopan yhteisön menettelyjen ja sääntöjen mukaisesti. 4 artikla 1. Jäsenvaltiot ja yhteisö voivat tehdä ehdotuksia henkilökunnan siirtämisestä työskentelemään EU:n erikoisedustajan apuna. Kyseinen jäsenvaltio, komissio tai muu yhteisön toimielin maksaa jäsenvaltion, komission tai muun yhteisön toimielimen EU:n erikoisedustajan avuksi antaman henkilökunnan palkat. 2. Erikoisedustaja kokoaa harkintansa mukaan avustajaryhmänsä neuvotellen puheenjohtajavaltion kanssa, jota komissio avustaa. Neuvosto toteaa, että puheenjohtajavaltio antaa sille säännöllisesti tietoja tilanteesta. 3. Neuvosto toteaa, että puheenjohtajavaltio, komissio ja/tai jäsenvaltiot, sen mukaisesti kuin on tarpeen, toimittavat alueelle logistiikkatukea. 4. Osapuolet määrittelevät EU:n erikoisedustajan ja hänen henkilökuntansa tehtävien suorittamista ja esteetöntä hoitoa varten tarvittavat erioikeudet, vapaudet ja muut tarvittavat takuut. Jäsenvaltiot ja komissio antavat tätä varten kaikkea tarvittavaa tukea. 5 artikla Tämä yhteinen toiminta tulee voimaan päivänä, jona se hyväksytään. Se on voimassa 31 päivään joulukuuta 1998. 6 artikla Tämä yhteinen toiminta julkaistaan virallisessa lehdessä. Tehty Luxemburgissa 8 päivänä kesäkuuta 1998. Neuvoston puolesta R. COOK Puheenjohtaja